મેરાન્યૂઝ નેટવર્ક, અમદાવાદ: હાલમાં આખા દેશમાં દેશની સર્વોચ્ચય ગણાતી સંસ્થા સીબીઆઈની ચર્ચા થઈ રહી છે. કોંગ્રેસ ભ્રષ્ટ હતી તેવા આરોપોને કારણે પ્રજાએ કોંગ્રેસને હટાવી નરેન્દ્ર મોદીને દેશનું શાસન સોંપ્યુ હતું. નરેન્દ્ર મોદી વડાપ્રધાન થયા બાદ પોતાની સાથે દિલ્હીમાં ગુજરાતની ટીમ પણ લઈ ગયા. જેમાં ગુજરાતના ઘણા આઈએએસ અને આઈપીએસ અધિકારીને પણ લઈ ગયા હતા. ગુજરાત કેડરના આઈપીએસ અને અમિત શાહની ગુડબુકમાં રહેલા રાકેશ અસ્થાના અને એ. કે. શર્માને પણ સીબીઆઈમાં પ્રતિનિયુક્તિ ઉપર લઈ જવામાં આવ્યા હતા. જો કે અસ્થાના અને એ.કે. શર્માને સીબીઆઈમાં લઈ જવા પાછળનો ઉદ્દેશ્ય ભાજપના વિરોધીઓને પરાસ્ત કરવાનો હતો. પરંતુ હવે અસ્થાના અને શર્મા સામ-સામે આવી ગયા છે.